| Medaljeoversikt |
| --- |
| Konkurrerte for Norges flagg Norge |
| Alpin: |
| De olympiske ringer Olympiske leker |
| Bronse | 2018 Pyeongchang | Mixed lag |
| Alpint Verdensmesterskap |
| Bronse | 2017 Sveits’ flagg St. Moritz | Storslalåm |

**Leif Kristian Nestvold-Haugen** (født 29. november 1987) er en norsk tidligere alpinist som representerte Lommedalens Idrettslag.

Hans beste resultat er bronse i lagkonkurransen i vinter-OL 2018 i Pyeongchang, bronse i storslalåm i VM i alpint 2017 og 2. plass i verdenscupen i storslalåm i Kranjska Gora i 2017. Han har også to NM-gull fra Hemsedal i 2014, ett NM-gull fra Narvik i 2017 og ett fra Oppdal i 2021. Nestvold-Haugen er blitt tildelt kongepokalen to ganger.

Biografi
--------

Nestvold-Haugen er oppvokst i Lommedalen i Bærum. Fra høsten 2008 til 2012 studerte han økonomi ved University of Denver i Denver og har en Bachelor med Major in Finance og en Minor in International Business. I den perioden konkurrerte han både i FIS, NorAm Cup i USA og Canda, Australia New Zealand Cup og i NCAA. Han har en individuell NCAA-tittel i storslalåm og var med å vinne NCAA sammenlagt med University of Denver to ganger.

I perioden i USA deltok han i verdenscupen, OL i Vancouver i 2010 og i VM i Garmisch-Partenkirchen i 2011.

Han har topplasseringer fra FIS-renn i Europa, Japan, New Zealand og USA. Nestvold-Haugen debuterte i verdenscupen med en 26.-plass og 5 verdenscuppoeng i storslalåm i Sölden 25. oktober 2009. Han fulgte opp med en 19.-plass i sitt andre verdenscuprenn i Beaver Creek 26. desember 2009. Det ble 25.-plass i Val-d’Isère og 16.-plass i den klassiske Alta Badia-storslalåmen.

I sin OL-debut ble det 28.-plass i storslalåm i Vancouver/Whistler i 2010. I slalåm hektet han tidlig i første omgang. I VM 2011 kjørte Haugen inn til 16.-plass i storslalåm. I VM i alpint 2013 i Schladming ble han nummer 23 i slalåm og nr. 24 i storslalåm. I OL i Sotsji i 2014 ble han nr. 16 i storslalåm og nr. 12 i slalåm. I VM 2015 i Vail/Beaver Creek kjørte han ut i storslalåm og deltok på det norske laget som kom på delt femteplass i lagøvelsen.

I VM 2017 i St. Moritz kjørte Haugen inn til bronseplass i storslalåm etter de to østerrikerne Marcel Hirscher og Roland Leitinger. I VM i Åre i 2019 ble han nummer syv i storslalåm og var med på laget som ble fem i lagkonkurransen.

Beste individuelle plassering i verdenscupen er en 2. plass i storslalåm fra Kranjska Gora, bak Marcel Hirscher. Han har også tredjeplass i storslalåm fra Beaver Creek i 2019 og en tredjeplass i storslalåm fra Garmisch Partenkirchen i 2020. Han har også fjerdeplass i parallellstorslalåm fra Alta Badia 19. desember 2016 og fjerdeplass i slalåm fra Kitzbuehel i januar 2017. I Wengen samme år ble han fem i slalåm. Han kjørte også på laget som vant lagkonkurransen i verdenscupavslutningen i Lenzerheide i 2021, og han var med på laget som tok sølv i lagkonkurransen i VM i 2023.

I vinter-OL 2018 i Pyeongchang kjørte Nestvold-Haugen på det norske laget som tok bronse i lagkonkurransen. De øvrige på laget var Nina Haver-Løseth, Kristin Lysdahl, Maren Skjøld, Sebastian Foss Solevåg og Jonathan Nordbotten. Han ble nummer åtte i storslalåm og nummer 13 i slalåm.

I NM i Narvik i 2017 tok Nestvold-Haugen gull i storslalåm og ble tildelt kongepokalen. I NM 2021 i Oppdal tok Nestvold-Haugen også gull i storslalåm og ble tildelt kongepokalen for andre gang.

Nestvold-Haugen er nevø av Bjørn Rune Gjelsten.

Verdensmesterskap
-----------------

| Konkurranse | Utfor | Super-G | Storslalåm | Slalåm | Kombinasjon |
| --- | --- | --- | --- | --- | --- |
| Sveits’ flagg 2017 St. Moritz | — | — | **Bronse** |  | — |
| USAs flagg 2015 Beaver Creek | — | — | DNF | — | — |
| Østerrikes flagg 2013 Schladming | — | — | 24.-plass | 23.-plass | — |
| Tysklands flagg 2011 Garmisch-Partenkirchen | — | — | 16.-plass | DNF | — |
|

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | Storslalåm | 2014, 2017, 2021 |
| Gull | Slalåm | 2014 |
| Sølv | Super-G | 2015 |
| Sølv | Storslalåm | 2019 |
| Sølv | Slalåm | 2019 |
| Bronse | Storslalåm | 2006, 2007 |
| Bronse | Slalåm | 2008, 2015 |

Referanser
----------

1. ↑   www.fis-ski.com[Hentet fra Wikidata]
2. ↑  Skjellum, Hanne (9. april 2023). «Desse profilane legg opp etter sesongen». *NRK* **(norsk nynorsk)**. Besøkt 9. april 2023.
3. ↑  NRK. «Haugen tok bronse i storslalåm». *NRK* **(norsk)**. Besøkt 17. februar 2017.
4. ↑  «Vil kombinere alpinsatsing med studier». Norges Skiforbund. 1. juni 2008. Arkivert fra originalen 13. november 2017. Besøkt 25. oktober 2009.
5. ↑  «Villmann» ordnet verdenscuppoeng[*død lenke*] Stavanger Aftenblad 25. oktober 2009
6. ↑  Da Timon kjørte ut, kunne trebarnspappaen glede 5-åringen hjemme. *OPP*. Besøkt 20. april 2021.
7. ↑  «Gjelsten om nevøen Haugen: – En fantastisk dag for Leif og hele familien». *VG* **(norsk)**. Besøkt 18. februar 2017.
8. 1 2  Egil Svendsby (red.) *Sportsboken 2014*, s. 217. Schibsted. ISBN 978-82-516-8258-9.
9. ↑  Egil Svendsby (red.) *Sportsboken 2017*, s. 183. Vigmostad & Bjørke. ISBN 978-82-419-1487-4.
10. ↑  NM 2021
11. 1 2  NM 2015
12. 1 2  Egil Svendsby (red.) *Sportsboken 2019*, s. 184. Vigmostad & Bjørke. ISBN 978-82-419-1946-6.

Eksterne lenker
---------------

* (en) Leif Kristian Nestvold-Haugen – Olympics.com Rediger på Wikidata

* (en) Leif Kristian Nestvold-Haugen – Olympic.org Rediger på Wikidata

* (en) Leif Kristian Nestvold-Haugen – Olympedia Rediger på Wikidata

* (en) Leif Kristian Nestvold-Haugen – Sports-Reference (OL-resultater – arkivert) Rediger på Wikidata

* (en) Leif Kristian Nestvold-Haugen – FIS (alpint) Rediger på Wikidata

* (en) Leif Kristian Nestvold-Haugen – ski-db.com Rediger på Wikidata
* I Spånefossen, Austbygåi, juni 2007
* «Kometen tok selv kontakt med alpinledelsen», TV2 Sporten, intervju 25. oktober 2009
* «Alpinkomet fra Lommedalen», NRK Østlandssendingen, 26. oktober 2009

|  |  |
| --- | --- |
| Oppslagsverk/autoritetsdata | Store norske leksikon
 |